|  |
| --- |
| Корпоративни комуникации |
| А1 България |
| 0882 201 218 |
| http://www.а1.bg |
| http://www.facebook.com/A1Bulgaria |

София,

07.03.2025 г.

**Второто издание на менторската програма А1 STEMfem Junior  
стартира с 45 млади таланти и разширен обхват**

* *Интересът към втория сезон на програмата е шест пъти по-голям спрямо пилотното издание.*
* *Програмата разширява своя обхват, като приема участнички от цялата страна и в нови направления.*
* *Инициативата продължава шест месеца, като през последния месец талантите имат възможност да останат на платен стаж в компанията.*

В навечерието на Международния ден на жената – 8 март, А1 официално стартира второто издание на менторската програма STEMfem Junior, насочена към момичета в ученическа възраст. В продължение на половин година общо 45 ученички от цялата страна ще имат възможността да се потопят в света на технологиите и бизнеса под ръководството на висококвалифицирани дами от А1.

Второто издание на програмата STEMfem Junior отново привлича момичета в 10, 11 и 12 клас, които имат изявен интерес към STEM науките и се вълнуват от света на технологиите. За разлика от миналогодишното издание на програмата, настоящият сезон ще се проведе в хибриден формат, за да осигури достъп на участнички от всички краища на България. Тази година програмата е с разширен обхват, като момичетата ще заемат технологични, инженерни и аналитични роли в компанията.

По време на официалното откриване на A1 STEMfem Junior младите дами се срещнаха със своите ментори, разбраха детайли за предстоящите месеци и се включиха в първото си обучение. Сред гостите беше и участничка в миналогодишното издание на програмата, вече част от екипа на А1, която сподели своя личен опит, за да вдъхнови новите таланти да следват мечтите си в света на технологиите.

A person standing in front of a projector screen

Description automatically generated

*Миглена Узунова-Цекова, старши директор „Човешки ресурси“ и член на Лидерския екип в А1*

Миглена Узунова-Цекова, старши директор „Човешки ресурси“ в А1, приветства ученичките с ентусиазъм и вдъхновяващи думи: „*STEMfem Junior не е просто програма – тя е посока за професионалното бъдеще на младите дами. Тези упорити момичета имат потенциал да се превърнат в бъдещите жени-лидери, които несъмнено ще имат ключова роля в технологичния свят. Нашата мисия е да ги окрилим да преследват амбициозни цели, да подпомогнем тяхната увереност и да им дадем инструментите, чрез които да се развият в областта, в която имат място и могат да постигнат успех*.“

Талантливите млади момичета, които попадат в програмата, са селектирани след внимателен подбор спрямо техните качества и мотивация. Менторите имат доказан професионален опит и заемат ключови позиции в компанията, като всички те са преминали през специализирано обучение за ефективни менторски умения, благодарение на което могат да окажат още по-качествена подкрепа на младите дами.

A person standing in front of a classroom

Description automatically generated

*Михаела Балкова, участник в първото издание на A1 STEMfem Junior и настоящ член на екипа на А1*

През първите пет месеца от програмата менторските двойки ще работят по конкретни проекти, но освен това момичетата ще се включат в регулярни срещи, ще установят нови контакти и ще преминат през серия от бизнес обучения, свързани с надграждане на техническите познания и развитие на социалните умения. През последния месец участничките ще има възможност да останат в компанията на платен стаж, който ще им помогне да приложат на практика придобитите знания. Момичетата ще участват също и в доброволческа инициатива, част от ESG политиката на А1.

A group of women posing for a photo

Description automatically generated

*Една от менторските двойки в програмата – от ляво надясно: Вероника Бенчева, старши мениджър в А1 и ментор в програмата и Йоана Стоянова, ученичка в 12 клас в Софийска математическа гимназия*

В края на програмата всички таланти ще получат сертификат за успешно завършване, а тези, които се отличат, ще си гарантират и финансова подкрепа от компанията за продължаващо обучение във висше учебно заведение.

С успешния старт на второто издание на STEMfem Junior А1 продължава да затвърждава ангажимента си към насърчаването на развитието на жените в технологичната сфера. Програмата е поредният стълб за подкрепа на младите таланти в света на технологиите, като стратегията на телекома включва още партньорства с водещи университети, практики в технологичните звена на А1, лекции от професионалисти на компанията и много други. Повече информация за програмата можете да намерите в [кариерната страница на А1](https://jobs.a1.com/bg/a1-stemfem-junior/).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*